เวอไรซอน งานเข้า! Yahoo ยอมรับ 3,000 ล้านบัญชีผู้ใช้ “ถูกแฮกเรียบ” - FINNOMENA
ล่าสุด Yahoo ออกมาเปิดเผยอีกครั้งว่า “เพิ่งได้รับข่าวกรองใหม่” บ่งชี้ว่าบัญชีผู้ใช้ราว 3,000 ล้านบัญชีได้รับผลกระทบทั้งหมด ซึ่งมากกว่าตัวเลขที่เคยประกาศถึง 3 เท่าตัว
4 ต.ค. 2560

ล่าสุด Yahoo ออกมาเปิดเผยอีกครั้งว่า “เพิ่งได้รับข่าวกรองใหม่” บ่งชี้ว่าบัญชีผู้ใช้ราว 3,000 ล้านบัญชีได้รับผลกระทบทั้งหมด ซึ่งมากกว่าตัวเลขที่เคยประกาศถึง 3 เท่าตัว
แต่ยังยืนยันว่ารหัสผ่านที่เป็น clear text, ข้อมูลการใช้จ่ายผ่านบัตรเครดิต และข้อมูลบัญชีธนาคารของผู้ใช้ไม่ได้ถูกขโมย
ย้อนกลับไปเมื่อเดือน ก.พ. ปีนี้ หลังจากที่มีข่าวว่า Yahoo ถูกแฮกครั้งใหญ่ถึง 2 ครั้ง เวอไรซอน ได้ขอลดราคาดีลซื้อ Yahoo ลง 350 ล้านดอลลาร์สหรัฐฯ
และเมื่อเดือน ส.ค. ผู้พิพากษาศาลเมืองซานโฮเซ รัฐแคลิฟอร์เนีย ได้ตัดสินให้ Yahoo ต้องต่อสู้คดี หลังจากมีผู้ใช้กว่า 1,000 ล้านรายทั่วประเทศรวมตัวฟ้องร้องว่าข้อมูลส่วนบุคคลถูกล่วงละเมิดจากการแฮกระบบที่เกิดขึ้นถึง 3 ครั้ง
จึงกลายเป็นปัญหาใหญ่สำหรับ เวอไรซอน ที่พยายามจะลดภาระความรับผิดชอบ หลังตกลงจ่ายเงิน 4,480 ล้านดอลลาร์สหรัฐซื้อกิจการ Yahoo ไปเมื่อเดือน มิ.ย. คงต้องติดตามว่าเวอไรซอน จะหาทางออกปัญหานี้อย่างไร
ที่มา : https://mgronline.com/around/detail/9600000101378
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: